OpenLLM-France/wikimedia huggingface dataset:
# Live at Jittery Joe's

Live at Jittery Joe's és un àlbum en directe publicat el 2001 per Jeff Mangum de Neutral Milk Hotel. El cineasta Lance Bangs el va enregistrar a Athens (Geòrgia), en una cafeteria Jittery Joe's, el 7 de març de 1997, durant una actuació en solitari de Mangum. El disc es va publicar per combatre els alts preus dels bootlegs a eBay.
Jeff no havia preparat una llista de cançons, així que alguns dels temes van ser escollits per l'audiència. Gairebé totes les cançons incloses en aquest àlbum són versions de cançons de Neutral Milk Hotel, tant de cançons ja publicades com de futurs llençaments (per exemple, una versió primerenca i diferent de «Two-Headed Boy, Pt. Two», que apareixeria a In the Aeroplane Over the Sea); però també hi trobem un cover del tema de Phil Spector «I Love How You Love Me». L'actuació també destaca per ser el debut públic de «Oh Comely».
Un nadó plorant pot es pot sentir durant tota l'actuació (més notablement durant «Oh Comely»).

## Referències

* ↑ «Jeff Mangum live at Jittery Joe's, by Jeff Mangum» (en anglès). [Consulta: 17 octubre 2021].
* ↑ «Live at Jittery Joe's - Jeff Mangum | Songs, Reviews, Credits | AllMusic» (en anglès). [Consulta: 17 octubre 2021].
* ↑ «Jeff Mangum: Live at Jittery Joe's» (en anglès). [Consulta: 17 octubre 2021].
* ↑ Live at Jittery Joe's - Jeff Mangum | Songs, Reviews, Credits | Allmusic
* ↑ Jeff Mangumː Live at Jittery Joe's

## Enllaços externs

* Live at Jittery Joe's Arxivat 2020-08-12 a Wayback Machine. a Orange Twin Records
# Llinda al raval de l'Hospital, 11

La llinda al raval de l'Hospital, 11 és una obra de Ripoll (Ripollès) protegida com a Bé Cultural d'Interès Local.

## Descripció

Llinda de fusta de roure situada sobre la porta d'accés a l'habitatge. La peça és irregular i mesura entre 9 i 15 centímetres d'alçada. Els seus laterals no són visibles perquè es troben tapats per l'arrebossat, i la part que es pot observar té una llargada d'un metre. La llinda té gravada la data 1743, tot i que l'últim número no es pot apreciar gaire bé.

## Referències

* ↑ «Llinda de l'edifici al carrer Raval de l'Hospital». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 11 maig 2021].
# Lira

«Lira» té aquests significats:
* Lira (constel·lació), constel·lació de l'hemisferi boreal.
* Lira (moneda), unitat monetària de diversos estats del món.
* Lira (Salvaterra), parròquia del municipi de Salvaterra de Miño (Província de Pontevedra, Espanya)
* Lira (instrument musical) és un antic instrument musical de corda pinçada.
* Lira de Bizanci és un antic instrument musical de corda fregada.
* Lira (glockenspiel) és un instrument musical de percussió.
* Lira (poesia), estrofa pròpia de la poesia castellana
* Lira (Uganda), ciutat al nord d'Uganda
Viccionari
# Luci Estaberi

Luci Estaberi (en llatí Lucius Staberius) va ser un militar romà del segle i aC.
Era governador d'Apol·lònia d'Il·líria pel partit pompeià l'any 48 aC i va haver d'abandonar la ciutat quan es van acostar les forces de Juli Cèsar, ja que els habitants d'Apol·ònia es van declarar a favor d'aquest darrer.

## Referències

* ↑ Appià. Bellum Civile II, 54
# Luis de Trelles y Noguerol

Luis de Trelles y Noguerol (Viveiro, província de Lugo, 20 d'agost de 1819 - Zamora, 1 de juliol de 1891) fou un advocat i polític gallec. Estudià al Seminari de Mondoñedo i es llicencià en dret a la Universitat de Santiago de Compostel·la, on des del 1839 fou professor de dret civil. Exercí també com a advocat a la Corunya, on també hi fou Auditor de Guerra, i com a fiscal militar des de 1851. També col·labora a El Centinela de Galicia.
El 1852 es trasllada a Madrid, i el 1853 és elegit diputat a Corts Espanyoles del Partit Moderat de Juan Bravo Murillo per la província de Lugo, però renuncià poc després a favor de Vicente Manuel Cociña per considerar que el seu partit feia una política contrària a l'església. Fervent religiós, el 1858 fundà a Viveiro les Conferencias de San Vicente de Paul. Des de 1868 es fa càrrec del llegat espiritual del Culto Continuo al Santísimo Sacramento i col·labora als diaris La Regeneración, La Esperanza i El Pensamiento Español. Políticament es decantà pel carlisme, i pel gener de 1870 el pretendent Carles VII el nomenà a Vevey president de la Junta de Defensa Carlista. A les eleccions generals espanyoles de 1871 fou elegit diputat pel districte de Vilademuls. Juntament amb Cándido Nocedal, representà el grup partidari de participar en la política i fou contrari a la insurrecció armada.
Durant la Tercera Guerra Carlina fou empresonat un temps i fa fomentar els intercanvis de presoners. El 1877 funda a Madrid Adoración Nocturna Española (A.N.E.) juntament amb Juan de Montalvo y O'Farril, catòlic fervent proper a Cánovas del Castillo. Creà també la revista La Lámpara del Santuario i dedicà la resta dels seus anys a expandir el grup, creant seccions a Sevilla, Saragossa, València i Valls. El 1889 es va instal·lar a Zamora, on va morir uns anys després d'una pneumònia. Actualment és en procés de beatificació

## Obres

* Reflexiones sobre proyecto de redención de rentas forales y pensiones de Galicia, Asturias y León (1863)

## Enllaços externs

* Biografia Arxivat 2010-06-22 a Wayback Machine. al web de l'ANE.
* Fitxa del Congrés dels Diputats (castellà)
* Biografia a galegos.info
# Luis de Souza Ferreira

Luis Emilio de Souza Ferreira Huby (Lima, 6 d'octubre de 1908 - La Punta, 29 de setembre de 2008) fou un futbolista peruà dels anys 1920 i 1930 que jugà tota la seva carrera al mateix club, l'Universitario de Deportes, entre els anys 1926 i 1934. Amb la selecció peruana jugà la primera copa del Món de futbol a l'Uruguai 1930. En aquesta competició marcà el primer gol d'un futbolista peruà.

## Referències

* ↑ Luis de Souza Ferreira Fitxa i estadístiques a la FIFA
# Lluís Almerich i Sellarés

Lluís Almerich i Sellarés (Barcelona, 12 de febrer de 1882 - Barcelona, 7 de novembre de 1952) fou escriptor i un periodista català, més conegut pel seu pseudònim Clovis Eimeric, tot i que també va fer servir el de Macià Floris.

## Biografia

Va néixer a Barcelona, fill de Joan Almerich i Perpiñán, natural de València, i de Margarida Sellarés i Claret.
Totalment autodidacta, va exercir el periodisme a revistes de Barcelona i de Lleida, essent col·laborador habitual d'En Patufet on va fer amistat amb el seu director Josep Maria Folch i Torres.
En els anys 20 i 30, va publicar un bon nombre de novel·les de gran èxit, essent l'autor únic (i també editor) de la Biblioteca Damisel·la que va publicar 41 títols des de 1925 fins a 1930. Les seves novel·les, d'un cert valor literari, van des de la literatura infantil i juvenil fins a la novel·la rosa.
Després de la Guerra Civil Espanyola va publicar, en català i castellà, algunes obres històriques.
Es va casar amb Maria Padró i Borràs.

## Bibliografia (incompleta)

* La puntaire (1926), que també va escenificar i de la que se'n van arribar a editar 70.000 exemplars. També es va editar en castellà, amb el títol de La novia del emigrante.
* La taberna d'en Mallol (1927)
* L'home que vengué el seu cor (1926)
* Història dels carrers vells de Barcelona (1949-1950)
* Els castells de Catalunya: nomenclàtor històric, toponímic per comarques (1947)
* Els dos tartaners (1926)

## Referències

* ↑ «Necrológicas». La Vanguardia, 13-11-1952, pàg. 15.
* ↑ Registre de Naixements de l'Ajuntament de Barcelona, any 1882, número de registre 904.
* ↑ Pi i Vendrell, pàgina 90.
* ↑ Llista completa dels 41 títols a Pi i Vendrell, pàgines 78 a 80.
* ↑ Pi i Vendrell, pàgines 77 a 96.
* ↑ «Necrológicas». La Vanguardia, 08-11-1952, pàg. 14.
* ↑ Espinet i Burunat, Tresserras i Gaju, pàgina 91. Real Mercadal ho rebaixa a 20.000, pàgina 34.
* ↑ Pi i Vendrell, pàgina 84.

## Bibliografia

* Espinet i Burunat, Francesc i Tresserras i Gaju, Joan Manuel. La Gènesi de la societat de masses a Catalunya, 1888-1939. Universitat Autònoma de Barcelona, 1999. ISBN 84-490-1557-X.
* Pi i Vendrell, Núria. Bibliografia de la novel·la sentimental publicada en català entre 1924 i 1938. Diputació de Barcelona, 1986. ISBN 84-505-3767-3.
* Real Mercadal, Neus. Dona i literatura a la Catalunya de preguerra. Publicacions de l'Abadia de Montserrat. Barcelona, 2006. ISBN 84-8415-779-2.
# 1321
## Esdeveniments

* 16 d'octubre, València: Una riuada del Túria hi causa més de 400 morts i afona els ponts dels Catalans, dels Serrans i del Real.

## Necrològiques
### Països Catalans
### Resta del món

* 14 de setembre, Ravenna: Dante Alighieri, poeta (n. 1265).

## Referències

* ↑ Furió, Antoni; García-Oliver, Ferran. Llibre d'establiments i ordenacions de la ciutat de València. I.: (1296-1345). Universitat de València, 2007, p.132. ISBN 8437066662.
* ↑ «Dante Alighièri nell'Enciclopedia Treccani» (en italià). [Consulta: 20 setembre 2020].
# Lliga d'Ankara de futbol

La lliga d'Ankara de futbol fou una competició futbolística disputada a la ciutat d'Ankara.

## Historial
### Època amateur

* 1922-23 Harbiye SK
* 1923-24 Turan Sanatkarangücü
* 1924-25 Muhafızgücü
* 1925-26 Muhafızgücü
* 1926-27 Muhafızgücü
* 1927-28 Muhafızgücü
* 1928-29 Muhafızgücü
* 1929-30 Gençlerbirliği SK
* 1930-31 Gençlerbirliği SK
* 1931-32 Gençlerbirliği SK
* 1932-33 Gençlerbirliği SK
* 1933-34 Çankaya SK
* 1934-35 Gençlerbirliği SK
* 1935-36 MKE Ankaragücü
* 1936-37 MKE Ankaragücü
* 1937-38 Harbokulu
* 1938-39 Ankara Demirspor
* 1939-40 Gençlerbirliği SK
* 1940-41 Gençlerbirliği SK
* 1941-42 Harbokulu
* 1942-43 Ankara Demirspor
* 1943-44 Harbokulu
* 1944-45 Harbokulu
* 1945-46 Gençlerbirliği SK
* 1946-47 Ankara Demirspor
* 1947-48 Ankara Demirspor
* 1948-49 MKE Ankaragücü
* 1949-50 Gençlerbirliği SK
* 1950-51 Gençlerbirliği SK
* 1951-52 MKE Ankaragücü
* 1952-53 Havagücü
* 1953-54 Hacettepe YCS

### Època professional

La temporada 1954-1955 la lliga de futbol d'Ankara esdevingué professional. Tots els clubs militars com Karagücü, Havagücü, Jandarmagücü, Harbokulu, Muhafızgücü, Talimgah romangueren com clubs amateurs. La competició es disputà fins al 1959 a causa de la creació de la lliga nacional. El campionat es continuà disputant sense la participació dels principals equips de la ciutat.
* 1954-55 Hacettepe YCS
* 1955-56 MKE Ankaragücü
* 1956-57 MKE Ankaragücü
* 1957-58 Hacettepe YCS
* 1958-59 Ankara Demirspor

## Enllaços externs

* (anglès) Història del futbol turc Arxivat 2010-02-18 a Wayback Machine.
# (364) Isara

(364) Isara és el nom que rep l'Asteroide número 364 del cinturó d'asteroides. Fou descobert per l'astrònom Auguste Charlois el 19 de març del 1893 des de l'observatori de Niça (França).
Forma part de la família Flora d'asteroides.

## Referències

* 1 2 3 4 5 6 7 «JPL Small-Body Database». [Consulta: 18 octubre 2023].
* ↑ Afirmat a: Minor Planet Center Database.
* ↑ Afirmat a: Dictionary of Minor Planet Names (sisena edició revisada i ampliada). Pàgina: 43. Editorial: Springer Science+Business Media. Llengua del terme, de l'obra o del nom: anglès.
* 1 2 3 4 5 6 7 8 «JPL Small-Body Database». [Consulta: 24 gener 2024].
* ↑ Ford, Dominic. «The asteroid 364 Isara - In-The-Sky.org» (en anglès). [Consulta: 20 octubre 2018].
* ↑ «Palmer Divide Observatory Lightcurve 364 Isara (2009)». [Consulta: 20 octubre 2018].

## Enllaços externs

* Pàgina oficial de la NASA.
# (3753) Cruithne

(3753) Cruithne és un asteroide que orbita el Sol en una ressonància orbital aproximada d'1:1 amb la Terra. S'ha anomenat, incorrectament, el "segon satèl·lit de la Terra", malgrat que és només un quasi-satèl·lit. Fa uns 5 quilòmetres de diàmetre. Té una magnitud aparent de +15,8, sent més tènue que Plutó, i es necessita un telescopi reflector de com a mínim 320 mm per observar-lo.
Va ser descobert el 10 d'octubre de 1986 per Duncan Waldron en una placa fotogràfica feta amb l'UK Schmidt Telescope a Siding Spring Observatory, Coonabarabran (Austràlia). No va ser fins al 1997 que Paul Wiegert i Kimmo Innanen van determinar la seva òrbita inusual. L'asteroide s'anomena en honor de Cruithne o Cruthin, un poble de la Irlanda medieval.

## Referències

* 1 2 3 4 5 6 «JPL Small-Body Database». [Consulta: 6 novembre 2023].
* ↑ Afirmat a: Minor Planet Center Database.
* 1 2 3 4 5 6 7 8 9 URL de la referència: https://www.minorplanetcenter.net/db_search/show_object?object_id=3753.
* 1 2 3 4 5 6 7 8 9 «JPL Small-Body Database». [Consulta: 30 gener 2024].
* ↑ Lloyd, Robin. «More Moons Around Earth?». Space.com. Arxivat de l'original el 2000-08-18.
* ↑ «This month Pluto's apparent magnitude is m=14.1. Could we see it with an 11" reflector?». Singapore Science Centre. Arxivat de l'original el 2005-11-11. [Consulta: 25 març 2007].
* ↑ «The astronomical magnitude scale.». The ICQ Comet Information Website. [Consulta: 26 setembre 2007].
* ↑ Cruithne: Asteroid 3753. Western Washington University Planetarium. Accedit el 27 de gener de 2011.

## Enllaços externs

* Pàgina sobre Cruithne, amb pel·lículesArxivat 2012-01-18 a Wayback Machine.
* Cruithne, la segunda luna de la Tierra
# (38) Leda

(38) Leda és un asteroide gran i fosc del cinturó d'asteroides. Fou descobert per J. Chacornac (1823-1873) el 12 de gener del 1856 des de París. Fou anomenat Leda, com la mare d'Helena de Troia a la mitologia grega. Leda és també el nom d'un satèl·lit del planeta Júpiter, descobert per Charles Kowall el 1974, conegut també com a Júpiter XIII.

## Referències

* 1 2 3 4 5 «JPL Small-Body Database». [Consulta: 16 octubre 2023].
* ↑ Afirmat a: Minor Planet Center Database.
* 1 2 3 4 5 6 7 8 9 10 «JPL Small-Body Database». [Consulta: 23 gener 2024].
* ↑ Afirmat a: Dictionary of Minor Planet Names (sisena edició revisada i ampliada). Pàgina: 16. Editorial: Springer Science+Business Media. Llengua del terme, de l'obra o del nom: anglès.
* ↑ «JPL Small-Body Database Browser 38 Leda» (en anglès). [Consulta: 22 octubre 2011].
# 1016
## Esdeveniments

* Batalla de Nesjar: Olaf II de Noruega va derrotar Sveinn Hákonarson, hereu legítim a la corona, consolidant els seus dominis.
* 23 d'abril - Londres, Anglaterraː Edmund II Ironside esdevé rei dels anglesos.

## Naixements

* 25 de juliol: Casimir I de Polònia ('El Restaurador'), aristòcrata polonès, duc de Polònia.

## Necrològiques

* 23 d'abril: Etelred l'Indecís rei d'Anglaterra

## Referències

* ↑ Phillips, Charles Stanley. Encyclopædia Britannica (en anglès). 11a. Chisholm, Hugh (ed.); Cambridge University Press, 1911, p. 948.
# Loredana Dordi

Loredana Dordi (Bozen, 8 de juliol de 1943) és una documentalista italiana.

## Vida

Dordi inicialment es va interessar per la fotografia; El 1968 es va graduar en direcció al Centro Sperimentale di Cinematografia. El mateix any va treballar com a ajudant de direcció, però després va passar a la RAI, on s'encarregava de programes documentals i culturals. Sota la seva responsabilitat es van crear formats com "TV7" i "Delta". Després d'un llargmetratge de 1985, Fratelli, que es va projectar als cinemes, es va concentrar, de nou per a la televisió, en docudrames i investigacions cinematogràfiques sobre qüestions socials

## Referències

* ↑ Roberto Poppi: Dizionario del cinema italiano, I registi, Gremese 2002, S. 158

## Enllaços externs

* Loredana Dordi a mymovies.it
# Llista de peixos del riu Ili

Aquesta llista de peixos del riu Ili -incompleta- inclou 34 espècies de peixos que es poden trobar al riu Ili.
| Ordre | Família | Espècie | Hàbitat | Observacions |
| Acipenseriformes | Acipenseridae | Acipenser nudiventris | Demersal | Nadiu |
| Beloniformes | Adrianichthyidae | Oryzias latipes | Bentopelàgic | Introduït |
| Cypriniformes | Balitoridae | Triplophysa dorsalis | Bentopelàgic | Nadiu |
| Cypriniformes | Balitoridae | Triplophysa herzensteini | Bentopelàgic | Endèmic |
| Cypriniformes | Balitoridae | Triplophysa labiata | Bentopelàgic | Nadiu |
| Cypriniformes | Balitoridae | Triplophysa sewerzowi | Bentopelàgic | Nadiu |
| Cypriniformes | Balitoridae | Triplophysa stoliczkai | Bentopelàgic | Nadiu |
| Cypriniformes | Balitoridae | Triplophysa strauchii strauchii | Bentopelàgic | Nadiu |
| Perciformes | Cichlidae | Oreochromis aureus | Bentopelàgic | Introduït |
| Perciformes | Cichlidae | Oreochromis mossambicus | Bentopelàgic | Introduït |
| Perciformes | Cichlidae | Oreochromis niloticus niloticus | Bentopelàgic | Introduït |
| Cypriniformes | Cyprinidae | Brema (Abramis brama) | Bentopelàgic | Nadiu |
| Cypriniformes | Cyprinidae | Aspius aspius | Bentopelàgic | Introduït |
| Cypriniformes | Cyprinidae | Carassius auratus auratus | Bentopelàgic | Nadiu |
| Cypriniformes | Cyprinidae | Carassius gibelio | Bentopelàgic | Nadiu |
| Cypriniformes | Cyprinidae | Ctenopharyngodon idella | Demersal | Nadiu |
| Cypriniformes | Cyprinidae | Cyprinus carpio carpio | Bentopelàgic | Nadiu |
| Cypriniformes | Cyprinidae | Cyprinus carpio haematopterus | Bentopelàgic | Nadiu |
| Cypriniformes | Cyprinidae | Hypophthalmichthys molitrix | Bentopelàgic | Nadiu |
| Cypriniformes | Cyprinidae | Hypophthalmichthys nobilis | Bentopelàgic | Nadiu |
| Cypriniformes | Cyprinidae | Carpa koi japonesa (Leuciscus idus) | Bentopelàgic | Nadiu |
| Cypriniformes | Cyprinidae | Phoxinus brachyurus | Demersal | Nadiu |
| Cypriniformes | Cyprinidae | Plagiognathops microlepis | Bentopelàgic | Nadiu |
| Cypriniformes | Cyprinidae | Rhynchocypris poljakowii | Bentopelàgic | Nadiu |
| Cypriniformes | Cyprinidae | Rutilus rutilus | Bentopelàgic | Nadiu |
| Cypriniformes | Cyprinidae | Schizothorax argentatus | Bentopelàgic | Nadiu |
| Cypriniformes | Cyprinidae | Schizothorax pseudoaksaiensis pseudoaksaiensis | Bentopelàgic | Nadiu |
| Cypriniformes | Cyprinidae | Tinca tinca | Demersal | Nadiu |
| Cypriniformes | Cyprinidae | Xenocypris davidi | Bentopelàgic | Nadiu |
| Perciformes | Percidae | Gymnocephalus cernua | Demersal | Nadiu |
| Perciformes | Percidae | Perca fluviatilis | Demersal | Nadiu |
| Perciformes | Percidae | Perca schrenkii | Demersal | Nadiu |
| Perciformes | Percidae | Lucioperca (Sander lucioperca) | Pelàgic | Nadiu |
| Siluriformes | Siluridae | Silurus asotus | Demersal | Nadiu |

## Referències

* ↑ FishBase (actualitzat el 5 de febrer del 20102) (anglès)

## Bibliografia

* Hwang, H.C., Chen, I.Y. i Yueh, P.C., 1988. The freshwater fishes of China in colored illustrations. Vol. 2. Shanghai Sciences and Technology Press, Shanghai, la Xina.
# 69 de l'Àguila

69 de l'Àguila (69 Aquilae) és una estrella de la constel·lació de l'Àguila. la seva magnitud aparent és +4,91.

## Referències

* ↑ Afirmat a: Michigan catalogue of two-dimensional spectral types for the HD Stars, Vol. 5. Indicat a la font segons: SIMBAD. Llengua del terme, de l'obra o del nom: anglès. Data de publicació: 1999.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 01-03-2000, pàg. L27-L30.
* 1 2 David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* ↑ Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Ulrike Heiter «Giants in the local region». Astronomical Journal, 6, 01-06-2007, pàg. 2464–2486. DOI: 10.1086/513194.
* ↑ «High-resolution spectroscopic survey of 671 GK giants. I - Stellar atmosphere parameters and abundances» (en anglès). The Astrophysical Journal Supplement Series, 01-12-1990, pàg. 1075–1128. DOI: 10.1086/191527.
* ↑ «69 Aquilae». [Consulta: 25 març 2012].
# Línia d'Espira

En lingüística, s'anomena línia d'Espira (al. Speyerer Linie) o línia del Mein una isoglossa que separa els dialectes baixos alemanys i alts alemanys inferiors (al nord), els quals han desenvolupat una pausa geminada en paraules com Appel 'poma', dels dialectes del sud (alt alemany), que han desenvolupat una consonant fricativa: Apfel, seguint la segona mutació consonàntica de l'alemany.
La isoglossa discorre d'est a oest i travessa la ciutat d'Espira (Speyer, a l'estat federat de Renània-Palatinat), seguint el riu Main, i és per això que es denomina així.
A Alemanya la línia és ben coneguda pel seu apel·latiu humorístic Weißwurstäquator. Aquest nom, que podem traduir com 'L'equador de la salsitxa bavaresa' (Weißwurst), s'utilitza per emfasitzar les diferències culturals entre el sud (principalment la regió de Baviera) i la resta de l'estat.

## Curs

La línia d'Espira començava al nord de Pilsen i creuava la frontera germanotxeca al sud de la ciutat de Karlovy Vary. Fins a aquest punt, ha quedat obsoleta des del 1945, ja que els dialectes alemanys dels Sudets han donat pas al txec amb el desplaçament de la població de parla alemanya. Actualment recorre les Muntanyes Metal·líferes i Elster i d'allà segueix pel bosc de Turíngia fins al Rhön (això correspon aproximadament a les ciutats de Plauen – Rudolstadt – Arnstadt – Eisenach).
A Vacha, la línia de Germersheimer es troba amb la línia d'Espira, que segueix fins a Gemünden abans de separar-se de la línia d'Espira de nou. Ara la línia corre pel costat occidental de l'Spessart i creua el Main diverses vegades al Mainviereck.
A Eberbach, la isoglossa creua el Neckar i el sud d'Espira, el Rin. A Germersheim, la línia d'Espira i la línia de Germersheimer es troben de nou i corren juntes pel Rin cap a la frontera germanofrancesa. Al sud de Karlsruhe, més precisament a prop d'Etlingen, la línia de Karlsruhe creua el Rin. Creua la frontera germanofrancesa i es troba amb la línia d'Espira a Wissembourg, i les tres línies d'isoglosses acaben juntes a les Vosges.
Els dialectes al sud de la línia d'Espira, l'alt alemany, han realitzat una segona mutació consonàntica germànica de l'alt alemany amb el canvi d'Appel a Apple en una major mesura que els dialectes del nord, però aquest canvi fonètic no ha estat completament acceptat. Es va dur a terme completament i de manera coherent només a l'extrem sud de la zona de parla alemanya, a l'alt alamànic i Tirol.

## Vegeu també

* Línia de Benrath.
# 66 de l'Àguila

66 de l'Àguila (66 Aquilae) és una estrella de la constel·lació de l'Àguila. Té una magnitud aparent de 5,44.

## Referències

* ↑ Afirmat a: Michigan catalogue of two-dimensional spectral types for the HD Stars, Vol. 5. Indicat a la font segons: SIMBAD. Llengua del terme, de l'obra o del nom: anglès. Data de publicació: 1999.
* 1 2 Afirmat a: Gaia Data Release 2. Indicat a la font segons: SIMBAD. Llengua del terme, de l'obra o del nom: anglès. Data de publicació: 25 abril 2018.
* ↑ Afirmat a: Catalogue of Stellar Photometry in Johnson's 11-color system. Indicat a la font segons: SIMBAD. Llengua del terme, de l'obra o del nom: anglès. Data de publicació: 2002.
* 1 2 3 «High-resolution spectroscopic survey of 671 GK giants. I - Stellar atmosphere parameters and abundances» (en anglès). The Astrophysical Journal Supplement Series, 01-12-1990, pàg. 1075–1128. DOI: 10.1086/191527.
* 1 2 3 4 5 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ SIMBAD, 66 Aquilae
Viccionari
# Luigia Ponti Dell'Armi

Luigia Ponti Dell'Armi (1824 - 1899) fou una soprano italiana de la segona meitat del segle xix.
Filla de Luigi Bolza, comissionat de la policia molt afeccionat a l'òpera, que l'envià a estudiar al Conservatori de Milà de 1835 a 1845. Com a soprano es va posar el nom de Luigia Ponti, cognom matern, que s'allargaria després del seu casament.
Després de la seva carrera operística va ser professora de cant, i tingué com a alumnes, entre d'altres, a Gemma Bellincioni.

## Referències

* ↑ «Dades a ancestry.com».
* ↑ Rutherford, Susan. Verdi, Opera, Women, 2013. ISBN 9781107043824.
* ↑ «Dada a classialmanac.com».